Regelbog

for

Showdown

Gældende fra 1. august 2013

**Oversat og redigeret af Lars Kristian Clausen**

**Oversættelsen er godkendt af DHIFs Idrætsudvalg for Showdown**

*Engelsk version bekræftet af IBSAs Showdownkomite, Prag, februar 2013.*

*Skal anvendes ved alle IBSA-sanktionerede stævner, afholdt efter 8. april 2013*

[1 Generelt 3](#_Toc350036269)

[1.1 Generelle regler 3](#_Toc350036270)

[2 Definitioner 4](#_Toc350036271)

[2.1 Bathånd 4](#_Toc350036272)

[2.2 Net 4](#_Toc350036273)

[2.3 Kontaktpladen 4](#_Toc350036274)

[2.4 Mål 4](#_Toc350036275)

[2.5 Målområde 4](#_Toc350036276)

[2.6 Mållomme 4](#_Toc350036277)

[2.7 Kamp 4](#_Toc350036278)

[2.8 Spilleområdet 4](#_Toc350036279)

[2.9 Straf 4](#_Toc350036280)

[2.10 Spilfejl 4](#_Toc350036281)

[2.11 Spillefladen 5](#_Toc350036282)

[2.12 Serveretten 5](#_Toc350036283)

[2.13 Set 5](#_Toc350036284)

[2.14 Stoptid 5](#_Toc350036285)

[2.15 Advarsel 5](#_Toc350036286)

[3 Regler for spillet 6](#_Toc350036287)

[3.1 Officials 6](#_Toc350036288)

[3.2 Dommerskade 6](#_Toc350036289)

[3.3 Sprog 6](#_Toc350036290)

[3.4 Domme 6](#_Toc350036291)

[3.5 Spilstart 6](#_Toc350036292)

[3.6 Vinder 6](#_Toc350036293)

[3.7 Tidsbegrænsning 6](#_Toc350036294)

[3.8 Sideskift 7](#_Toc350036295)

[3.9 Trænere 7](#_Toc350036296)

[3.10 Tilskuere 7](#_Toc350036297)

[3.11 Timeouts 7](#_Toc350036298)

[3.12 Point 8](#_Toc350036299)

[3.13 Kampstart 9](#_Toc350036300)

[3.14 Spilstart 9](#_Toc350036301)

[3.15 Øjenbeskyttelse 9](#_Toc350036302)

[3.16 Serven 9](#_Toc350036303)

[3.17 Spil 10](#_Toc350036304)

[3.18 Død bold 10](#_Toc350036305)

[3.19 Straffe 10](#_Toc350036306)

[3.20 Påklædning 11](#_Toc350036307)

[3.21 Bats 12](#_Toc350036308)

[3.22 Bolde 12](#_Toc350036309)

[3.23 Bordet 12](#_Toc350036310)

# Generelt

## Generelle regler

### Showdown spilles af to spillere. Spillet spilles på et rektangulært bord med mållommer i hver bordende og et net midt over bordet. Spillet spilles med bats og en bold, der indeholder rustfri stålkugler, så den kan høres. Spillets formål er med battet at skyde bolden på langs af bordet, under nettet og ned i modstanderens mål, mens modstanderen forsøger at afværge dette.

### Spillets regler gengives nedenfor.

### IBSAs Showdownkomite bestemmer, i samråd med organisatoren af stævnet, hvil­ken type turnering der afvikles. Stævnet skal følge retningslinjerne i appendiks E, for a blive godkendt som et stævne, hvor spillerne modtager point til den internationale rangliste.

### Lande om afholder nationale turneringer godkendt af deres nationale organisation, skal følge IBSAs regler for Showdown. Hvis dette ikke sker, modtager spillerne ingen point til den internationale rangliste.

### I tilfælde af tvivl om reglerne for IBSA Showdown, gælder den engelske version.Regelbogen er opdelt i følgende afsnit:

Definitioner

Spillets regler

Udstyrsspecifikationer

Tekniske tegninger

Retningslinjer for IBSA sanktionerede turneringer

# Definitioner

## Bathånd

### Defineres ved den batførende hånd, som inkluderer seks (6) cm forbi håndleddet. Bathånden inkluderer håndbeskyttese, som beskrevet i afsnit 3.20

## Net

### Den rektangulære plade, der deler spilleområdet i to (2). Nettet hviler på sidebanderne over spilleområdet

## Kontaktpladen

### De smalle plader, der hviler på begge endebander

## Mål

### Der er mål, når bolden er helt inde i mållommen. Der dømmes mål selvom bolden forlader mållommen

## Målområde

### Er området mellem mållommen og den følbare linje (inklusiv)

## Mållomme

### Åbningen i spillefladen og endebanden

## Kamp

### Enhver kombination af set. Fx ”bedst af tre (3) set”, eller ”bedst af fem (5) set” i forbindelse med slutspillet ved EM eller VM

## Spilleområdet

### Afgrænses af side- og endebanderne og spillefladen

### Toppen af banderne, samt kontaktpladen er uden for spilleområdet

## Straf

### En streng sanktion, i tilfælde af særligt voldsomme brud på reglerne under kampen (inklusiv alle pauser). En straf udstedes enten med eller uden en forudgående advarsel. En straf ændrer ikke på serveretten

## Spilfejl

### En fejl opståen enten som en teknisk fejl eller som en ubevist fejl. Fejl resulterer ofte i et tab af et (1) point til modstanderen

## Spillefladen

### Overfladen på den vandrette flade mellem banderne

## Serveretten

### En serie af to (2) server

## Set

### En del af en kamp, hvor spilleren skal vinde med elleve (11) point, med en margin på to (2) point over modstanderen

## Stoptid

### Den samlede akkumulerede spilletid

## Advarsel

### Udstedte advarsler gælder hele kampen. Advarsler der udstedes i holdshowdown gælder for alle spillere og hele kampen

# Regler for spillet

## Officials

### Der skal være følgende officials ved bordet, under kamp:

A: Dommer (fuldt seende)

B: Tidtager og pointtæller

### Dommeren, kan også være tidtager og pointtæller. Dette er ikke tilladt i slutrunder ved kontinentale stævner og verdensmesterskaber

## Dommerskade

### Hvis dommeren skades, stoppes kampen og dommeren udskiftes

## Sprog

### Dommere skal dømme på engelsk, ved kontinentale stævner og verdensmesterskaber.

### Hvis en spiller ikke forstår engelsk, er det lovligt at benytte en tolk. Hvis der benyttes en tolk, skal dette meddeles før kampstart.

## Domme

### Dommeren skal sikre, at kampen afvikles efter gældende regler.

### Dommeren har mulighed for at dømme ”let” i forbindelse med usikkerhed om en hændelse. Dommerens afgørelser er endelige

## Spilstart

### Efter at udstyret er kontrolleret, startes og stoppes spillet med et enkelt fløjt. Et dobbeltfløjt signalerer et mål

## Vinder

### Vinderen af kampen, er den spiller, der først når elleve (11) point, med en margin på to (2) point, til modstanderen

## Tidsbegrænsning

### Det er ikke tilladt at have tidsbegrænsning på nationale (DM/FM), kontinentale og verdensmesterskaber.

### Ved stævner i andre regi, er det op til organisationen om der er en tidsbegrænsning. Hvis der er tidsbegrænsning ved et stævne, skal det annonceres forud for turneringen.

### Hvis en kamp afvikles med tidsbegrænsning, vinder den spiller der fører når tiden udløber. Hvis spillerne står lige når tiden udløber, trækkes der lod om hvilken spiller, der skal serve. Derefter er det det første point der afgør kampen.

## Sideskift

### Efter hvert set i kampen, skifter spillerne plads.

### I det sidste set, skifter spillerne side når den ene spiller når seks (6) point, eller halvdelen af tidsbegrænsningen er gået

### I holdshowdown skiftes der side, når det ene hold når seksten (16) point

### Spilles der kun et set, gælder punkt 3.8.2

### Der må maksimalt bruges tres (60) sekunder til sideskift. Dommeren meddeler når der er femten (15) sekunder tilbage af tiden

### Ved sideskift skal spillerne bevæge sig højre om bordet

### Spillerne har mulighed for at opfriske sig, med eller uden hjælp fra en evt. træner

### Det er ikke tilladt for spilleren at forlade spillerummet under spilafbrydelser

### Når der skiftes side, gælder reglerne for timeout, se punkt 3.11

## Trænere

### Før hver kamp skal spilleren annoncere en evt. træner til dommeren

### Spilleren kan annoncere en træner, selv om denne ikke er til stede

### Træneren må kun komme ind i og forlade spillerummet, når dommeren åbner døren i pauser mellem set

### Træneren skal opholde sig ved samme ende af bordet, som sin spiller

## Tilskuere

### Tilskuere skal være stille under spil

### Spillere må kun komme ind i og forlade spillerummet, når dommeren åbner døren i pauser mellem set

### Når der tildeles point, er det tilladt at heppe/klappe.

### Dommeren skal sikre sig, at der er stille før spillet startes, og under selv spillet

## Timeouts

### Hver spiller har ret til en (1) timeout på tres (60) sekunder, i hvert set

### Anmodningen om en timeout skal ske under et afbrud i spil

### Anmodningen kan enten komme fra spilleren eller træneren

### Det er kun tilladt for spiller og træner, at kommunikere under timeout eller sideskift

### Ved holdshowdown gælder samme regler for timeouts. Hvert hold har ret til en (1) timeout i hver kamp

### Dommeren kan stoppe spillet hvis det er nødvendigt (fx ved skader, støj, eller toiletbesøg for dommer eller spiller). Spillet startes med en omserv

### Dommeren kan stoppe spillet i forbindelse med en skade på en spiller, ved at tage en ”*medicinsk timeout*”. Spilleren skal være klar til kamp inden for fem (5) minutter, ellers tabes kampen

### Tidtageren stopper tiden under timeout og pauser i spillet

## Point

### Der gives to (2) point til spilleren, der scorer mål. Dommeren fløjter et dobbeltfløjt for at signalere mål

### Der kan scores af begge spillere uanset hvem, der har serven

### Der gives et (1) point til modstanderen, hvis en spiller slå bolden ind i nettet, og derved stopper dens fremadrettede bevægelse. Bolden er i fremadrettet bevægelse, hvis den rammer bunden af nettet og fortsætter direkte over på den anden ende af bordet

### Der gives et (1) point til modstanderen, hvis en spiller skyder bolden over nettet

### Der gives et (1) point til modstanderen, hvis en spiller berører bolden med en anden del af kroppen, end den batførende hånd (se 2.1), inden for spilleområdet

### Der gives et (1) point til modstanderen, hvis en spiller får bolden til at forlade spilområdet, med bat eller den batførende hånd

### Der gives et (1) point til modstanderen, hvis en spiller stopper eller holder en bold, så den ikke er hørbar i mere end to (2) sekunder. De to (2) sekunder, måles ikke med stopur, men er en vurdering gjort af dommeren

### Der gives et (1) point til modstanderen, hvis en spiller slår bolden op på toppen af banden eller kontaktpladen

### Der gives et (1) point til modstanderen, hvis en spiller berører bolden i målområdet. Dog med den undtagelse, at hvis bolden berøres og derefter passerer direkte i mållommen, er det en scoring

## Kampstart

### Før kampen starter, skal dommeren præsentere sig selv, tidstager/pointtæller, begge spillere og deres trænere

### Før kampen starter, skal dommeren kontrollere den uigennemsigtige øjenbeskyttelse, bats, håndbeskyttelse og påklædning

### Før kampen starter skal den spiller, der står først på kamprapporten, vælge ”plat eller krone”. Den spiller, der gætter rigtigt, får lov at vælge hvem der server

### Ved holdshowdown gælder samme regel for lodtrækning. Her skal spilleren kende holdrækkefølgen for det andet hold

## Spilstart

### Denne fremgangsmåde benyttes ved kampstart, start af set, time out eller ved længere pauser i spillet

### Dommeren triller bolden til den spiller, der skal starte med at serve.

### Dommeren spørger begge spillere og de er klar. Først den modtagende spiller og derefter den servende spiller. Begge spillere skal klart melde at de er klar, med at ”JA”

### Dommeren annoncerer stillingen og servnummeret, derefter fløjtes kampen i gang

## Øjenbeskyttelse

### Der gives et (1) point til modstanderen, hvis en spiller der ikke bærer uigennemsigtige øjenbeskyttelse. Den skal bæres under hele kampen. Opvarmning, timeouts og sideskift er en del af kampen.

### Der gives et (1) point til modstanderen, hvis en spiller berører øjenbeskyttelsen under kampen, uden tilladelse fra dommeren

### Der gives et (1) point til modstanderen, hvis en spiller ikke vender sig væk fra bordet, efter at have fået tilladelse til at berøre øjenbeskyttelsen

### Efter en spiller har berørt sin øjenbeskyttelse, skal dommeren sikre sig at brillerne sidder korrekt

## Serven

### Der gives et (1) point til modstanderen, hvis en spiller ikke server inden for to (2) sekunder, efter dommeren fløjter

### Der gives et (1) point til modstanderen, hvis en spiller server før dommeren fløjter

### Bolden skal ligge på spillefladen, når der serves

### Hvert slag mod bolden tæller som en (1) serv

### Hver spiller server (2) gange i træk, før serveretten skifter til modstanderen

### Der gives et (1) point til modstanderen, hvis en spiller ikke rammer sidebanden på sin egen bordhalvdel én gang, før den passerer under nettet

### Der gives et (1) point til modstanderen, hvis en spiller server og bolden ”glider” langs banden

### Hvis bolden rammer nettet gælder punkt 3.12.3

## Spil

### Der gives et (1) point til modstanderen, hvis en spiller holder sin anden hånd inde i spilområdet, undtagen når der skiftes hånd

### Det er tilladt at en spiller, i direkte forbindelse med at skud, fører sin hånd ind over kontaktpladen

### Det er tilladt at læne overkroppen ind over kontaktpladen

### Der gives et (1) point til modstanderen, hvis en spiller holder battet med to (2) hænder, undtagen når der skiftets hænder

### Der gives et (1) point til modstanderen, hvis en spiller taber sit bat

### Hvis et bat brækker, og spil ikke er muligt, skal dommeren stoppe kampen. Point scoret efter et bat brækker, er ikke gældende. Et bat anses for brækket hvis det er voldsomt skadet, eller store dele er brækket af

## Død bold

### Dommeren skal dømme "dødbold", og omserv, når bolden be­væger sig så langsomt, at spillet går unødvendigt langsomt, eller når en spiller ikke kan finde bolden

### Dommeren skal dømme "dødbold", og omserv, hvis bolden ikke er hørbar i mere end to (2) sekunder

## Straffe

### Der gives to (2) point til modstanderen, hvis en spiller ikke har placeret den anden hånd bag bordet. ”Bag bordet” defineres ved rundingen af hjørnerne.

### Der gives to (2) point til modstanderen, hvis en spiller fisker bolden med fingrene

### Hvis Dommeren mener, at en spiller eller træner udviser usportslig opførsel så som:

A: Skubber til bordet på forstyrrende måde

B: Skraber med battet på forstyrrende måde

C: Taler under spillet eller under pauser i spillet (se 3.11.4)

D: Andre forstyrrelser som Dommeren mener hører til i denne kategori

Gælder følgende straffe:

1. overtrædelse: Advarsel og omserv

2. og følgende overtrædelser: To (2) point til modstanderen og tab af serven.

Det er muligt for dommeren at udvise tilskuere eller træner, i tilfælde af usportslig optræden.

### Spilleren taber kampen, hvis denne udviser alvorlig usportslig opførsel (f.eks. kaster med bolden eller battet). Dommeren kan straffe spilleren med det samme (uden at give en advarsel først).

### Spilleren taber kampen, hvis denne ikke er i spillerummet senest 5 minutter efter fastsat starttidspunkt. Hvis dette sker gentagne gange, kan spileren udelukkes fra resten af turneringen

### Der gives to (2) point til modstanderen, hvis en spiller fører en del af kroppen ind i mållommen udefra

### Der gives to (2) point til modstanderen, hvis en spiller eller dennes træner mobiltelefon, ur eller lignende giver lyd under kampen

### Der gives to (2) point til modstanderen, hvis en spillers træner forsøger at kommunikere med spilleren i spilafbrydelser. Samtidig udvises træneren af spillerummet

## Påklædning

### Spillere skal bære en kortærmet trøje, hvor ærmerne ikke er længere end til albuerne

### Spillere skal bære håndbeskyttelse

### Håndbeskyttelsen må ikke dække armen mere end seks (6) cm over håndleddet

### Håndbeskyttelsen må ikke være tykkere end 2,5 cm

### Håndbeskyttelsen må ikke forstørre hånden mere end to (2) cm på hver side. Når hånden måles inkluderes tomlen ikke

### Det er tilladt at bære beskyttelse på armen mere end seks (6) cm over håndleddet (fx svedbånd, bandager og lignende), dog skal der være en tydelig farveforskel i forhold til handsken

### Spillere skal bære uigennemsigtig øjenbeskyttelse, der fuldstændigt forhindrer spillerens udsyn

### Øjenbeskyttelsen skal være fuldstændigt mørklagte alpine skibriller, eller lignende alternativer, som for eksempel briller godkendt til goalball. Kanten af skibrillerne skal være lukket med skum eller silikone, der udelukker lys totalt

### Dommeren skal klart kunne identificeres

## Bats

### Bats skal være fremstillet af hårdt, glat materiale, med en maksimal længde på tredive (30) cm. Det kan belægges med gummi, med en maksimal tykkelse på to (2) mm., på den ene eller begge sider. Der er ingen begrænsning på overlappet mellem håndtag og bladet.

Maksimale dimensioner:

Længde af bladet: 20 cm

Bredde af bladet: 7,5 cm

Tykkelse af bladet: 1 cm (inklusiv belgning)

Længde af håndtaget: 10 cm

Diameter af håndtaget: 4 cm

Bladet kan være afrundet og/eller firkantet. Bladet måles fra det punkt, hvor det er udenfor håndtaget. Håndtaget måles fra det punkt, hvor det er udenfor bladet. (se de tekniske tegninger)

## Bolde

### Bolde skal være hørbare

### Bolde skal være seks (6) cm i diameter, med en hård glat overflade

### Bolde skal være godkendt af IBSAs Showdownkomite, for at kunne bruges i IBSA-sanktionerede stævner

## Bordet

 Indvendig længde: 366 cm (5 mm tolerance)

 Indvendig bredde: 122 cm (5 mm tolerance)

 Højde (spilleplan fra gulv): 78 cm

 Sidevæg: 14 cm

 Hjørner: Indvendig radius 23 cm

 Mål-lommer (halvcirkel): Diameter 30 cm

 Rektangulært hul i endebanden: 30 x 10 cm

 Følbar linie ved målområde: Diameter 40 cm

 Kontakt-plade: 5 cm overhæng,

forlængelse bagud fra bordet er tilladt

 Net (midt på bordet): Mindst 42 cm fra toppen af

banderne, 10 cm mellemrum til spillefladen